પાલિકા પ્રમુખ ગોવિંદભાઈ જોઈતારામ પટેલ ગાંધી વિચારસરણી ધરાવતા હોવાથી તેમને ગાંધીના હુલામણા નામથી બોલાવાઈ છે. જેઓ હસમુખા, માયાળુ અને આવકારદાયી સ્વભાવના હોવાથી તમામ સંસ્થાઓ, રાજકીય પક્ષો અને આગેવાનોએ પ્રમુખના પ્લાસ્ટીક મુક્ત વિસનગરના ભગીરથ કાર્યને આવકાર્યુ છે. પાલિકામાં ખર્ચ નહી પાડી લોકફાળાથી વિસનગરને પ્લાસ્ટીક મુક્ત બનાવવાના પ્રમુખના વિચારોને આવકાર આપ્યો છે. પ્રમુખના આ પ્રયાસોથી શહેરના લોકોમાં પ્લાસ્ટીકની ગુલામીમાંથી છુટવા માટેની જાગૃતિ અને નવી ચેતનાનો સંચાર થતા વિસનગરમાં નવા ગાંધીનો જન્મ થયો હોય તેવુ માની રહ્યા છે.